CELEX: 31981R1915
Language: el
Date: 1981-07-10 00:00:00
Title: Κανονισμός (ΕΟΚ) αριθ. 1915/81 της Επιτροπής της 10ης Ιουλίου 1981 περί της δεύτερης τροποποίησης του κανονισμού (ΕΟΚ) αριθ. 1596/79 «περί προληπτικών αποσύρσεων μήλων και αχλαδιών»

Avis juridique important

|

31981R1915

Κανονισμός (ΕΟΚ) αριθ. 1915/81 της Επιτροπής της 10ης Ιουλίου 1981 περί της δεύτερης τροποποίησης του κανονισμού (ΕΟΚ) αριθ. 1596/79 «περί προληπτικών αποσύρσεων μήλων και αχλαδιών»  

Επίσημη Εφημερίδα αριθ. L 189 της 11/07/1981 σ. 0017 - 0017 Ισπανική ειδική έκδοση: Κεφάλαιο 03 τόμος 22 σ. 0127  Πορτογαλική ειδική έκδοση : Κεφάλαιο 03 τόμος 22 σ. 0127  Φινλανδική ειδική έκδοση: Κεφάλαιο 3 τόμος 13 σ. 0151  Σουηδική ειδική έκδοση: Κεφάλαιο 3 τόμος 13 σ. 0151 

***** ΚΑΝΟΝΙΣΜΟΣ (ΕΟΚ) αριθ. 1915/81 ΤΗΣ ΕΠΙΤΡΟΠΗΣ  της 10ης Ιουλίου 1981  περί δευτέρας τροποποιήσεως του κανονισμού (ΕΟΚ) αριθ. 1596/79 «περί προληπτικών αποσύρσεων μήλων και αχλαδιών»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονιμσό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1116/81 (2), και ιδίως το άρθρο 15α παράγραφος 2,  Εκτιμώντας:  ότι ο κανονισμός (ΕΟΚ) αριθ. 1116/81 κατέστησε ελα- στικά τα κριτήρια του άρθρου 15α του κανονισμού (ΕΟΚ) αριθ. 1035/72, όσον αφορά τον καθορισμό της τιμής στο στάδιο παραγωγής, που είναι απαραίτητα για να είναι δυνατόν να επιτραπούν οι προληπτικές αποσύρσεις μήλων και αχλαδιών· ότι πρέπει να ληφθεί υπόψη η εν λόγω τροποποίηση στις λεπτομέρειες εφαρμογής του εν λόγω άρθρου που θεσπίζονται από τον κανονισμό (ΕΟΚ) αριθ. 1596/79 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2030/80 (4)·  ότι η Επιτροπή Διαχειρίσεως Οπωροκηπευτικών δεν διετύπωσε γνώμη εντός της προθεσμίας που ετέθη από τον πρόεδρό της.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 1596/79 αντικαθίσταται από το ακόλουθο κείμενο:  «Άρθρο 2  Οι προληπτικές αποσύρσεις επιτρέπονται μόνο εάν οι τιμές, που ανακοινώνονται σύμφωνα με τις διατάξεις του άρθρου 17 παράγραφος 1 πρώτο εδάφιο του κανονισμού (ΕΟΚ) αριθ. 1035/72, κατέλθουν, σε μία αντιπροσωπευτική αγορά, κάτω από την τιμή βάσεως.».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 30. 4. 1981, σ. 1.  (3) ΕΕ αριθ. L 189 της 27. 7. 1979, σ. 47.  (4) ΕΕ αριθ. L 198 της 31. 7. 1980, σ. 21.